**Cieľ:** zopakovať pravdy z druhého tematického celku vierouky, ktoré sme si preberali

*„Počuj, Izrael, Pán je náš Boh, Pán jediný!“* (Dt 6,4)

*„Ja som Pán a iného niet, okrem mňa nieto Boha. Opásal som ťa, hoci si ma nepoznal, aby vedeli od východu slnka i od západu, že okrem mňa nieto nikoho, ja som Pán a iného niet.“* (Iz 45,5–6)

**Božie slovo**

*„Keď sa všetok ľud dával krstiť a keď bol pokrstený aj Ježiš a modlil sa, otvorilo sa nebo, zostúpil na neho Duch Svätý v telesnej podobe ako holubica a z neba zaznel hlas: „Ty si môj milovaný Syn, v tebe mám zaľúbenie.“* (Lk 3, 21 -22)

*„Ale Boh prehliadol časy nevedomosti a teraz zvestuje ľuďom, aby všetci a všade robili pokánie, lebo určil deň, keď bude spravodlivého súdiť zemekruh skrze muža, ktorého na to ustanovil a všetkým osvedčil tým, že ho vzkriesil z mŕtvych.“* (Sk 17,30-31)

*„Až príde Syn človeka vo svojej sláve a s ním všetci anjeli, zasadne na trón svojej slávy. Vtedy sa pred ním zhromaždia všetky národy a on oddelí jedných od druhých, ako pastier oddeľuje ovce od capov. Ovce si postaví sprava a capov zľava. Potom Kráľ povie tým, čo budú po jeho pravici: „Poďte, požehnaní môjho Otca, zaujmite kráľovstvo, ktoré je pre vás pripravené od stvorenia sveta. Lebo som bol hladný a dali ste mi jesť; bol som smädný a dali ste mi piť; bol som pocestný a pritúlili ste ma; bol som nahý a priodeli ste ma; bol som chorý a navštívili ste ma; bol som vo väzení a prišli ste ku mne.“ Vtedy mu spravodliví povedia: „Pane, a kedy sme ťa videli hladného a nakŕmili sme ťa, alebo smädného a dali sme ti piť? Kedy sme ťa videli ako pocestného a pritúlili sme ťa, alebo nahého a priodeli sme ťa? Kedy sme ťa videli chorého alebo vo väzení a prišli sme k tebe?“ Kráľ im odpovie: „Veru, hovorím vám: Čokoľvek ste urobili jednému z týchto mojich najmenších bratov, mne ste urobili.“ Potom povie aj tým, čo budú zľava: „Odíďte odo mňa, zlorečení, do večného ohňa, ktorý je pripravený diablovi a jeho anjelom! Lebo som bol hladný, a nedali ste mi jesť; bol som smädný, a nedali ste mi piť; bol som pocestný, a nepritúlili ste ma; bol som nahý, a nepriodeli ste ma; bol som chorý a vo väzení, a nenavštívili ste ma.“ Vtedy mu aj oni povedia: „Pane, a kedy sme ťa videli hladného alebo smädného alebo ako pocestného alebo nahého alebo chorého alebo vo väzení a neposlúžili sme ti?“ Vtedy im on odpovie: „Veru, hovorím vám: Čokoľvek ste neurobili jednému z týchto najmenších, ani mne ste to neurobili.“ A pôjdu títo do večného trápenia, kým spravodliví do večného života.“* (Mt 25,31–46)

*„Nedivte sa tomu, lebo prichádza hodina, keď všetci v hroboch počujú jeho hlas a vyjdú: tí, čo robili dobre, budú vzkriesení pre život a tí, čo páchali zlo, budú vzkriesení na odsúdenie.“* (Jn 5,28-29).

*„Bezo mňa nič nemôžete urobiť.“* (Jn 15,5)

*„Kto je moje telo a pije moju krv, má večný život a ja ho vzkriesim v posledný deň. Lebo moje telo je pravý pokrm a moja krv je pravý nápoj. Kto je moje telo a pije moju krv, ostáva vo mne a ja v ňom.“* (Jn 6,54-56)

Diecézny

katechetický úrad

Bratislavskej arcidiecézy

*„Otec poslal Syna za Spasiteľa sveta.“* (1Jn 4,14).

*„On sa zjavil, aby sňal hriechy.“ (1Jn 3,5):*

*„Ale keď prišla plnosť času, Boh poslal svojho Syna, narodeného zo ženy, narodeného pod zákonom, aby vykúpil tých, čo boli pod zákonom, a aby sme dostali adoptívne synovstvo“ (Gal 4,4-5).*

**Iné pramene**

Na konci života „ťa budú súdiť podľa lásky” (sv. Ján z Kríža)

”Boží plán spásy sa uskutočnil „raz navždy“ (Hebr 9,26) vykupiteľskou smrťou Božieho Syna Ježiša Krista. ” (KKC 571)

**Podnety na prehĺbenie témy**

- Boh je len jeden.

o výlučnosť a jedinečnosť Boha

o dôkazy zo SV- písma, že Boh je len jeden Dt 6,4; Mk 12, 29; 1Kor 8.4; Rim 3,30; Ef 4, 6; 1Tim 1,17; 1 Tim 2,5, dôkaz rozumu - ako najvyšší, najkrajší, najdokonalejší – musí byť len jeden

- V Bohu sú tri osoby: Otec, Syn a Duch Svätý.

o Jeden Boh je v troch Osobách

o Boh je našim Otcom

o Tajomstvo Božieho Syna

o Tajomstvo Ducha Svätého

o Boh je vo vzťahoch

- Syn Boží sa stal človekom, aby nás vykúpil.

o V čase, ktorý určil Boh, si jednorodený Syn Otca, večné Slovo a podstatný obraz Otca, vzal telo, pričom nestratil svoju božskú prirodzenosť a prijal ľudskú prirodzenosť. KKC 479

o Kristus svojím slávnym krížom získal spásu pre všetkých ľudí. Vykúpil ich z hriechu, ktorý ich držal v otroctve: „Túto slobodu nám vydobyl Kristus“ (Gal 5,1) KKC 1741

- Boh je spravodlivý sudca, ktorý dobrých odmeňuje a zlých tresce.

o Každý človek hneď po smrti dostáva večnú odplatu vo svojej nesmrteľnej duši na osobitnom súde. Na tomto súde sa stavia život človeka do vzťahu s Kristom.

o Tajomstvo neba a pekla

o Posledný súd

o Vzkriesenie tela

- Duša človeka je nesmrteľná.

o Človek je „jeden z tela a z duše. Učenie viery tvrdí, že duchovná a nesmrteľná duša je stvorená bezprostredne Bohom. KKC 382

o Pri smrti, teda pri oddelení duše od tela, telo človeka podlieha rozkladu, kým jeho duša ide v ústrety Bohu, i keď ešte očakáva, že sa spojí so svojím osláveným telom. KKC 997

o Pri odchode, ktorým je smrť, sa duša oddelí od tela. Opäť sa spojí so svojím telom v deň vzkriesenia mŕtvych. KKC 1005

o ak som už raz stvorený, nemôžem neexistovať

- Milosť Božia je na spásu potrebná.

o Milosť je priazeň; nezaslúžená pomoc, ktorú nám dáva Boh, aby sme odpovedali na jeho pozvanie stať sa Božími deťmi, adoptovanými synmi, účastnými na Božej prirodzenosti a na večnom živote.

o „Človek povolaný k blaženosti, ale zranený hriechom potrebuje spásu od Boha. Božia pomoc mu prichádza v Kristovi prostredníctvom zákona, ktorý ho riadi, a milosti, ktorá ho posilňuje“ (KKC 1949)

o nemôžem sa spasiť vlastnými silami. Milosť posväcujúca a milosť pomáhajúca

**Podnety k spoločnému zdieľaniu v skupinke**

- pripraviť test na overenie z vierouky

**Modlitba**

Boh je len jeden.

V Bohu sú tri osoby: Otec, Syn a Duch Svätý.

Syn Boží sa stal človekom, aby nás vykúpil.

Boh je spravodlivý sudca, ktorý dobrých odmeňuje a zlých tresce.

Duša človeka je nesmrteľná.

Milosť Božia je na spásu potrebná.

**Aplikácia do života**

- naučiť sa šesť hlavných právd

**Materiály**

**k téme**

**Meditácie Ľubomíra Stančeka – Šesť hlavných právd**

Boh je len jeden. <https://www.youtube.com/watch?v=-kVeRFj-ZwM>

V Bohu sú tri osoby: Otec, Syn a Duch Svätý.

Syn Boží sa stal človekom, aby nás vykúpil. <https://www.youtube.com/watch?v=ZmT4Z8X1u9Q>

Boh je spravodlivý sudca, ktorý dobrých odmeňuje a zlých tresce. <https://www.youtube.com/watch?v=kwfkRofMvyw>

Duša človeka je nesmrteľná.

Milosť Božia je na spásu potrebná. <https://www.youtube.com/watch?v=Zx2CIES2DGI>